कहा- खूंखार कैदियों के साथ रखा; श्रीलंका बोला- संकट में भारत बना सबसे बड़ा मददगार
Dainik Bhaskar Morning News and Latest Headlines; Here are today's top stories for you On Dainik Bhaskar, अहमदाबाद टेस्ट...PM मोदी की मौजूदगी में होगा टॉस, AAP ने सिसोदिया की हत्या की आशंका जताई, माणिक साहा दूसरी बार त्रिपुरा के CM बने,श्रीलंकाई विदेश मंत्री ने कहा- मुश्किल वक्त में भारत ने उनके देश की सबसे ज्यादा मदद की
नमस्कार,
आम आदमी पार्टी ने दिल्ली के पूर्व डिप्टी CM मनीष सिसोदिया की जेल में हत्या की आशंका जताई है। AAP प्रवक्ता सौरभ भारद्वाज ने दावा किया कि केंद्र सिसोदिया की राजनैतिक हत्या कराना चाहता है। इसलिए उन्हें खूंखार कैदियों के साथ रखा गया है। वहीं जेल प्रशासन ने कहा कि सिसोदिया की हिफाजत के लिए उन्हें अलग वार्ड में रखा गया है। वे जिन कैदियों के साथ हैं, उनमें कोई भी गैंगस्टर नहीं है।
उधर, श्रीलंका के विदेश मंत्री अली साब्रे ने कहा है कि मुश्किल वक्त में भारत ने उनके देश की सबसे ज्यादा मदद की है। इसके लिए श्रीलंका हमेशा भारत का शुक्रगुजार और अहसानमंद रहेगा। श्रीलंका में कुछ महीने पहले सिविल वॉर के हालात बन गए थे। इस दौरान भारत ने पड़ोसी देश को फूड, फ्यूल और मेडिसिन के साथ करीब 3 अरब डॉलर का फॉरेन डिपॉजिट भी दिया था।
आज के प्रमुख इवेंट्स, जिन पर होगी नजर
बड़ी खबरें, जो आपको अपडेट रखेंगी...
1. दिल्ली के CM केजरीवाल राजघाट पहुंचे, सिसोदिया की गिरफ्तारी के खिलाफ ध्यान लगाया
दिल्ली के मुख्यमंत्री अरविंद केजरीवाल बुधवार को राजघाट पहुंचे। यहां उन्होंने राष्ट्रपिता महात्मा गांधी को श्रद्धांजलि अर्पित की। इसके बाद सिसोदिया की गिरफ्तारी के खिलाफ ध्यान पर बैठ गए। वहीं आम आदमी पार्टी ने मनीष सिसोदिया को तिहाड़ की जेल नंबर में 1 में रखे जाने पर सवाल उठाए हैं।
AAP नेता सौरभ भारद्वाज ने प्रेस कॉन्फ्रेंस कर आरोप लगाए हैं कि केंद्र सिसोदिया की राजनैतिक हत्या कराना चाहता है। AAP का कहना है कि इस जेल में खूंखार आतंकी हैं, सिसोदिया ने विपश्यना सेल में रखने की मांग की थी, उन्हें वहां रखा जाना चाहिए था।
पढ़ें पूरी खबर...
2. अहमदाबाद टेस्ट...PM मोदी की मौजूदगी में हुआ टॉस, ऑस्ट्रेलियाई PM भी ग्राउंड पर रहे
भारत और ऑस्ट्रेलिया के बीच आज बॉर्डर-गावस्कर ट्रॉफी का चौथा और आखिरी टेस्ट मैच अहमदाबाद के नरेंद्र मोदी स्टेडियम में खेला जाएगा। PM मोदी और ऑस्ट्रेलिया के PM एंथनी एल्बनीज टॉस के दौरान मैदान पर मौजूद रहे। वे मैच के दौरान कमेंट्री भी कर सकते हैं।
स्टेडियम में 1.32 लाख दर्शक बैठ सकते हैं। उम्मीद की जा रही है कि किसी यहां एक दिन में दर्शकों की सबसे बड़ी संख्या का वर्ल्ड रिकॉर्ड भी बन सकता है। मौजूदा रिकॉर्ड ऑस्ट्रेलिया के मेलबर्न क्रिकेट ग्राउंड के नाम है। यहां 2014 में एशेज सीरीज के मैच के दौरान एक दिन में 91,112 दर्शक आए थे। ​​​​​
पढ़ें पूरी खबर...
3. एक्स वाइफ ने नवाज को लापरवाह पिता बताया, बोलीं- तुम्हारे मैनेजर ने बेटी को बुरी नीयत से गले लगाया
एक्टर नवाजुद्दीन सिद्दीकी की एक्स वाइफ आलिया ने कहा है कि वह गैर जिम्मेदार और लापरवाह पिता हैं। आलिया का आरोप है कि नवाज के मैनेजर ने उनकी बेटी को गलत तरीके से टच किया। उसके मना करने के बावजूद जबरदस्ती गले लगाया। दरअसल, एक्टर ने दो दिन पहले एक ओपन लेटर लिखा था।
इसमें उन्होंने अपनी एक्स वाइफ आलिया के सभी आरोपों का जवाब दिया था। इसके जवाब में आलिया ने रिएक्ट किया है। आलिया ने इंस्टाग्राम पर एक्टर के साथ बातचीत की रिकॉर्डिंग भी शेयर की। इसमें वह नवाज से कह रही हैं कि आपने मेरी परमिशन के बिना मैनेजर अनूप के साथ शौरा को विदेश भेजा।​​​​​​
पढ़ें पूरी खबर...
4. माणिक साहा दूसरी बार त्रिपुरा के CM बने, शपथ में PM मोदी और गृह मंत्री शाह भी पहुंचे 
माणिक साहा दूसरी बार त्रिपुरा के CM पद की शपथ ली। अगरतला के स्वामी विवेकानंद मैदान में हुए शपथ ग्रहण समारोह में PM =मोदी और अमित शाह भी मौजूद रहे। साहा के बाद उनकी कैबिनेट के 9 मंत्रियों ने भी शपथ ली। इनमें 8 बीजेपी कोटे से जबकि एक मंत्री एक मंत्री IPFT कोटे से हैं।
त्रिपुरा में BJP और IPFT ने गठबंधन में चुनाव लड़ा। जिसे 2018 के चुनाव के मुकाबले 11 सीटों का नुकसान हुआ। इसके बाद भी गठबंधन ने 33 सीटें जीतकर बहुमत हासिल किया। राज्य में BJP को 32 सीटें और IPFT को सिर्फ 1 सीट मिली। वहीं, लेफ्ट-कांग्रेस गठबंधन को 14 सीटें मिलीं, जो पिछली बार से 2 कम है।
पढ़ें पूरी खबर...
5. श्रीलंका हमेशा भारत का अहसानमंद, विदेश मंत्री बोले- जो मुश्किल में काम आए वही सच्चा दोस्त
नई दिल्ली में चल रहे रायसीना हिल्स डायलॉग में हिस्सा लेने के बाद एक पॉडकास्ट में श्रीलंकाई फॉरेन मिनिस्टर अली साब्रे ने कहा- सच्चा दोस्त वही होता है, जो मुश्किल वक्त और खराब हालात में आपका हाथ थामे और मदद करे। भारत ने यही किया है।
फॉरेन मिनिस्टर ने कहा- जब हम कर्ज जाल में फंसे और मुल्क दिवालिया हुआ तो भारत ने सबसे पहले मदद भेजी। ऐसा कोई दूसरा देश नहीं कर सका। आप सोचिए कि भारत ने हमें IMF से भी कर्ज दिलाया, ताकि हमारी इकोनॉमी को पटरी पर लाया जा सके।
पढ़ें पूरी खबर...
कुछ अहम खबरें हेडलाइन में...
खबर लेकिन हटके...
IAF में पहली बार कॉम्बैट यूनिट की कमांडर महिला, ग्रुप कैप्टन शालिजा धामी फ्रंटलाइन पर कॉम्बैट यूनिट का नेतृत्व करेंगी
इंडियन एयरफोर्स ने ग्रुप कैप्टन शालिजा धामी को पाकिस्तान बॉर्डर पर तैनात कॉम्बैट यूनिट की कमान सौंपी है। 1932 में बनी भारतीय वायुसेना के 90 साल के इतिहास में पहली बार कोई महिला कॉम्बैट यूनिट की कमांडर बनी है। धामी 2003 में वायुसेना में बतौर हेलिकॉप्टर पायलट शामिल हुई थीं।
2,800 घंटे की फ्लाइंग एक्सपीरिएंस वाली धामी कॉम्बैट यूनिट की सेकंड इन कमांड रह चुकी हैं। धामी फ्लाइंग ब्रांच में परमानेंट कमीशन पाने वाली भी देश की पहली महिला अफसर हैं। ग्रुप कैप्टन धामी एक काबिल फ्लाइंग इंस्ट्रक्टर हैं। उन्हें 2003 में हेलिकॉप्टर पायलट के तौर पर कमीशन किया गया था।​​​​​​​ ​​​पढ़ें पूरी खबर...
खबरें जो सबसे ज्यादा पढ़ी गईं...
मेष राशि के नौकरीपेशा लोगों की तरक्की के योग बनेंगे। वृष राशि वालों को बिजनेस में फायदा हो सकता है। आप भी जानिए अपना राशिफल
आपका दिन शुभ हो, पढ़ते रहिए दैनिक भास्कर ऐप…
मॉर्निंग न्यूज ब्रीफ को और बेहतर बनाने के लिए हमें आपका फीडबैक चाहिए। इसके लिए यहां क्लिक करें...